Broj:

Istočno Sarajevo, 31.05.2016. godine

**SREDNJOROČNI PLAN RADA**

DRŽAVNE AGENCIJE ZA ISTRAGE I ZAŠTITU

ZA PERIOD 2017-2019. GODINE

(Nacrt)

Svibanj 2016. godine

**S A D R Ž A J**

1. Poglavlje 1.: Strateški okvir 3

2. Poglavlje 2.: Vizija i misija institucije 4

3. Poglavlje 3.: Sudionici i partneri 4

4. Poglavlje 4.: Temeljna programska opredjeljenja 6

5. Poglavlje 5.: Resursi i kapaciteti potrebni za postizanje ciljeva 7

6. Poglavlje 6.: Okvir za praćenje provedbe plana i evaluaciju   
 rezultata 7

7. Prilog 3.: Akcijski plan Srednjoročnog plana rada   
 Državne agencije za istrage i zaštitu 8

8. Pregled zakona, drugih propisa i razvojno-investicijskih   
 projekata/programa predviđenih Srednjoročnim planom rada  
 Državne agencije za istrage i zaštitu 10

**Poglavlje 1: Strateški okvir**

Strateški okvir za izradu Srednjoročnog plana rada Državne agencije za istrage i zaštitu za period 2017-2019. godine čine Strateški okvir BiH i sljedeći zakonski i strateški dokumenti:

1. Zakon o Državnoj agenciji za istrage i zaštitu;
2. Zakon o policijskim službenicima Bosne i Hercegovine;
3. Zakon o kаznenom postupku Bosne i Hercegovine;
4. Kazneni zakon Bosne i Hercegovine;
5. Zakon o sprječavanju pranja novca i financiranja terorističkih aktivnosti;
6. Zakon o zaštiti svjedoka pod prijetnjom i ugroženih svjedoka;
7. Zakon o programu zaštite svjedoka u Bosni i Hercegovini;
8. Reformska agenda za BiH za period 2015-2018.;
9. Strateški plan aktivnosti Državne agencije za istrage i zaštitu;
10. Strateški plan Ministarstva sigurnosti Bosne i Hercegovine;
11. Dokument Europskog povjerenstva Strategija proširenja i ključni izazovi;
12. Obveze koje proističu iz Mape puta za liberalizaciju viznog režima sa Europskom unijom, a odnose se na SIPA-u;
13. Strategija Bosne i Hercegovine za prevenciju i borbu protiv terorizma;
14. Strategija za borbu protiv organiziranog kriminala u Bosni i Hercegovini;
15. Strategija za borbu protiv korupcije;
16. Strategija za sprječavanje pranja novca i financiranja terorističkih aktivnosti u Bosni i Hercegovini;
17. Državna strategija nadzora nad opojnim drogama, sprječavanja i suzbijanja zlouporabe opojnih droga u Bosni i Hercegovini;
18. Strategija suprotstavljanja trgovini ljudima u Bosni i Hercegovini;
19. Državna strategije za rad na predmetima ratnih zločina;
20. Realizacija aktivnosti koje proizlaze iz Zakona o primjeni određenih privremenih mjera radi efikasne provedbe mandata Međunarodnog kaznenog suda za bivšu Jugoslaviju, te drugih međunarodnih restriktivnih mjera.

Na temelju pobrojanih strateških i zakonskih dokumenata utvrđeni su:

**Opći princip razvoja:** UPRAVLJANJE U FUNKCIJI RASTA

**Strateški cilj:** UBRZATI PROCES TRANZICIJE I IZGRADNJE KAPACITETA

**MANDAT DRŽAVNE AGENCIJE ZA ISTRAGE I ZAŠTITU**

|  |
| --- |
| 1. Sprječavanje, otkrivanje i istraga kaznenih djela iz nadležnosti Suda Bosne i Hercegovine, a posebno: organiziranog kriminala, terorizma, ratnih zločina, trgovine ljudima i drugih kaznenih djela protiv čovječnosti i vrijednosti zaštićenih međunarodnim pravom, te teškog financijskog kriminala; 2. Prikupljanje obavještenja i podataka o kaznenim djelima iz nadležnosti Suda Bosne i Hercegovine, te praćenje i analiza sigurnosne situacije i pojava koje pogoduju nastanku i razvoju kriminala; 3. Pružanje pomoći Sudu Bosne i Hercegovine i Tužiteljstvu Bosne i Hercegovine u prikupljanju obavještenja, te izvršavanje naloga Suda i glavnog tužitelja BiH; 4. Zaštita svjedoka; 5. Provedba međunarodnih sporazuma o policijskoj suradnji i drugih međunarodnih instrumenata u njenoj nadležnosti; 6. Kriminalistička ekspertiza; 7. Ostali poslovi propisani zakonom i drugim propisom. |

**Poglavlje 2: Vizija i misija institucije**

**IZJAVA O VIZIJI DRŽAVNE AGENCIJE ZA ISTRAGE I ZAŠTITU**

|  |
| --- |
| **Uspostavljen sigurnosni sustav u kojem se građani osjećaju slobodno, sigurno i zaštićeno** |

**IZJAVA O MISIJI DRŽAVNE AGENCIJE ZA ISTRAGE I ZAŠTITU**

|  |
| --- |
| **Misija Državne agencije za istrage i zaštitu je sprječavanje, otkrivanje i istraga najtežih kaznenih djela iz nadležnosti Suda Bosne i Hercegovine, međuagencijska, međunarodna i suradnja sa ostalim subjektima radi efikasnije zaštite svih građana BiH i unaprjeđenja njihovog osjećaja sigurnosti i povjerenja u sigurnosni sustav.** |

**Poglavlje 3: Sudionici i partneri**

Glavni partneri Državne agencije za istrage i zaštitu u provedbi zakonom utvrđenih nadležnosti, koje su opisane Mandatom institucije, su:

1. Ministarstvo sigurnosti Bosne i Hercegovine;
2. Tužiteljstvo Bosne i Hercegovine;
3. Sud Bosne i Hercegovine;
4. tužiteljstva i sudovi nižih razina vlasti;
5. Obavještajno-sigurnosna agencija Bosne i Hercegovine;
6. Direkcija za koordinaciju policijskih tijela Bosne i Hercegovine;
7. Granična policija Bosne i Hercegovine;
8. Služba za poslove sa strancima;
9. Agencija za policijsku potporu Bosne i Hercegovine;
10. Agencija za forenzička ispitivanja i vještačenja;
11. Agencija za školovanje i stručno usavršavanje kadrova;
12. Ministarstvo unutarnjih poslova Republike Srpske;
13. Federalno ministarstvo unutarnjih poslova;
14. Policija Brčko distrikta BiH;
15. županijski MUP-ovi;
16. Agencija za prevenciju korupcije i koordinaciju borbe protiv korupcije;
17. ostala nadležna tijela i
18. građani Bosne i Hercegovine.

**Analiza okruženja**

|  |  |  |
| --- | --- | --- |
|  | **Analiza SNAGA Državne agencije za istrage i zaštitu** | **Analiza SLABOSTI Državne agencije za istrage i zaštitu** |
| **Resursi** | * + - 1. Visok stupanj popunjenosti potrebnim kadrovima       2. Osigurani stabilni izvori financiranja za realizaciju utvrđenih zadataka       3. Kontinuiran napredak u izgradnji kapaciteta stručnog kadra       4. Osigurana visoka razina materijalno-tehničke opremljenosti | 1. Ograničavanje eksternog popunjavanja kvalitetnim policijskim kadrovima (financijska ograničenja, zakonska ograničenja) 2. Nedostatak financijskih sredstava za rješavanje trajnog smještaja dislociranih organizacijskih jedinica 3. Nedostatak financijskih sredstava za obnavljanje IT opreme 4. Nedostatak financijskih sredstava i stručnih kadrova za razvijanje vlastitih baza podataka |
| **Organizacija** | 1. Kvalitetna organizacija rada u okviru osnovnih organizacijskih jedinica SIPA-e 2. Kontinuirana suradnja sa tužiteljstvima u BiH 3. Uspostavljena visoka razina suradnje sa Ministarstvom sigurnosti Bosne i Hercegovine i većinom policijskih agencija u BiH 4. Uspostavljena dobra suradnja sa policijama u regionu i šire u radu na predmetima iz oblasti organiziranog kriminala 5. Uspostavljena dobra suradnja sa međunarodnim organizacijama i veleposlanstvima stranih zemalja u BiH koje pružaju materijalnu i drugu potporu radu SIPA-e | 1. Nepostojanje formalnih akata kojima se reguliraju nadležnosti i postupanje policijskih agencija u BiH 2. Zakonske nedorečenosti u postupku napredovanja policijskih službenika, što je uzrok nemogućnosti vođenja efikasne kadrovske politike |
| **Rezultati rada** | 1. Veliki broj provedenih istraga koje su rezultirale podnošenjem izvješća o postojanju osnova sumnje o počinjenom kaznenom djelu tužiteljstvima u BiH 2. Maksimalno poštivanje zakonitosti u radu, što potvrđuje veoma mali broj pritužbi građana i osoba u predmetima koje SIPA istražuje 3. Dobra percepcija rada SIPA-e u javnosti i veliko povjerenje građana u njen rad | 1. Slučajevi da dvije ili više policijskih agencija vode istrage na istim predmetima 2. Nedovoljna koordinacija u razmjeni obavještajnih podataka |

|  |  |  |
| --- | --- | --- |
|  | **Analiza PRILIKA Državne agencije za istrage i zaštitu** | **Analiza PRIJETNJI Državne agencije za istrage i zaštitu** |
| **Političke** | 1. Politička potpora radu SIPA-e 2. Potpora međunarodnih faktora 3. Proces pridruživanja EU | 1. Terorizam kao globalna sigurnosna prijetnja 2. Težak socijalno-ekonomski položaj većine stanovništva BiH 3. Visok stupanj korupcije u društvu |
| **Ekonomske** | 1. Redovno financiranje kroz proračun 2. Potpora stranih vlada u opremanju 3. Uključenost u IPA programe | * + - 1. Proračunska ograničenja za materijalno-tehničko opremanje       2. Proračunska ograničenja za popunjavanje radnih mjesta u SIPA-i |
| **Socijalne i društvene** | 1. Dobra suradnja sa institucijama 2. Visoka razina suradnje i potpore građana i građanskih udruga 3. Potpora javnosti i medija | 1. Ekonomska kriza kao uzrok pojave devijantnih ponašanja u društvu 2. Nepovjerenje građana u pravosudni sustav 3. Nedovršen proces povratka izbjeglih osoba i sporo rješavanje predmeta ratnih zločina |
| **Tehnološke** | 1. Sporazum o uspostavi sustava elektroničke razmjene podataka i evidencija policijskih tijela i tužiteljstava 2. Zaključivanje Operativnog sporazuma između BiH i EUROPOL-a 3. Uspostava Agencije za forenzička ispitivanja i vještačenja | 1. Nepostojanje sredstava i kadrovskih kapaciteta za razvijanje sopstvenih baza podataka 2. Ograničenja u primjeni Sporazuma o uspostavi sustava elektroničke razmjene podataka i evidencija policijskih tijela i tužiteljstava 3. Nepostojanje sredstava za zanavljanje IT resursa, naročito u području primjene posebnih istražnih radnji |
| **Pravne** | 1. Usklađivanje zakonske i podzakonske regulative kao zahtjev u procesu pridruživanja EU 2. Strukturalni dijalog o reformi pravosuđa u BiH | 1. Dug proces donošenja zakonskih i podzakonskih akata 2. Dužina trajanja postupaka pred pravosudnim tijelima i neefikasnost u dovođenju predmeta do pravomoćnih osuđujućih presuda |

**Poglavlje 4: Temeljna programska opredjeljenja**

Na temelju utvrđenog strateškog okvira, zakonom utvrđenog mandata i izazova okruženja u periodu za koji se donosi Srednjoročni plan rada Državne agencije za istrage i zaštitu, definirani su srednjoročni cilj, specifični ciljevi, programi i projekti za njihovo ostvarenje.

**KONSOLIDIRANI SREDNJOROČNI CILJ**

|  |
| --- |
| **Unaprjeđenje sigurnosnog sektora u BiH sa aspekta odgovornosti i efikasnosti s ciljem bolje sigurnosti građana i imovine** |

**SPECIFIČNI CILJEVI DRŽAVNE AGENCIJE ZA ISTRAGE I ZAŠTITU**

|  |
| --- |
| **Specifični cilj 1. Unaprjeđenje sustava istraga kaznenih djela, prikupljanja obavještenja  i podataka o kaznenim djelima i zaštite svjedoka u postupcima pred  Sudom Bosne i Hercegovine** |

**Poglavlje 5: Resursi i kapaciteti potrebni za postizanje ciljeva**

Predviđa se da će u planskom periodu 2016-2018. godine izvor za financiranje projekata za postizanje ciljeva biti Proračun institucija Bosne i Hercegovine i međunarodnih obveza Bosne i Hercegovine u ukupnom iznosu od 97.324.000 KM.

Državna agencija za istrage i zaštitu krajem 2014. godine usvojila je Pravilnik o unutarnjoj organizaciji, kojim je prilagođena unutarnja struktura Agencije dostignutom stupnju razvoja i sigurnosnim izazovima sa kojima se suočava. Do kraja srednjoročnog perioda za koji se donosi plan rada bit će izvršeno dodatno usklađivanje i kadrovsko jačanje kapaciteta potrebnih za izvršenje plana.

**Poglavlje 6: Okvir za praćenje provedbe plana i evaluaciju  
 rezultata**

Svi pokazatelji za praćenje realizacije plana dati su uz specifične ciljeve, programe i projekte (Privitak 3). Oni predstavljaju standardne pokazatelje rezultata rada policijskog tijela, kakvo je i Državna agencija za istrage i zaštitu, prate se kontinuirano tijekom godine i na temelju njih se vrši procjena uspješnosti u radu.

Vrijednosti pokazatelja utvrđene su na temelju višegodišnjeg prosjeka, uočenih trendova rasta, analize budućih trendova u razvoju kriminala iz nadležnosti Agencije na području BiH, analize mogućnosti angažiranja dodatnih kadrovskih kapaciteta i mogućnosti permanentnog usavršavanja i specijalizacije kompletnog kadrovskog potencijala, analize budućih trendova tehnološkog i tehničkog razvoja sredstava koja se koriste u borbi protiv sofisticiranih vrsta kriminala i mogućnosti njihove nabavke i zanavljanja postojećih sredstava.

Sve informacije o pokazateljima sadržane su u izvješćima o radu Državne agencije za istrage i zaštitu, koji se sačinjavaju na mjesečnoj, kvartalnoj i godišnjoj razini.

**Prilog 3: Akcijski plan Srednjoročnog plana rada Državne agencije za istrage i zaštitu**







R A V N A T E LJ

Perica Stanić